རྩོམ་རིག་གིས་ཚེ་གང་བོར་སློབ་སྦྱོང་བྱེད་པའི་གོམས་གཤིས་སྐྱེད་སྲིང་བྱེད་ཐུབ།།རྩོམ་རིག་བརྩམས་ཆོས་ཀྱི་ནང་གི་བརྗོད་བྱ་དང་གཏམ་རྒྱུད།མི་སྣ།བྱུང་རིམ།སྐད་ཆ་སོགས་ཀྱིས་ཡིད་དྲངས་ནས་བཀླག་འདོད་ཀྱི་ཀུན་སློང་གནོན་མི་ནུས་པ་སྐྱེས་སུ་འཇུག་ཐུབ་པ་དང་།རྩོམ་རིག་བརྩམས་ཆོས་མང་པོ་བཀླགས་པ་བརྒྱུད་ནས་རང་ལའང་བརྩམས་ཆོས་ཁྲོད་ཀྱི་འཚོ་བ་དེ་འདྲ་བྱུང་བའམ་མྱོང་ཚོར་དེ་འདྲ་ཡོད་པ་དང་།དེ་བརྗོད་འདོད་ཀྱི་ཀུན་སློང་རྒྱུད་ལ་སྐྱེས་ཏེ།རྩོམ་ཡིག་བྲིས་པ་དང་།རྩོམ་ཡིག་བྲིས་པ་བརྒྱུད་ནས་སྐད་ཡིག་ལ་མཁས་པར་འགྱུར་ཞིང་།རྩོམ་མཁན་དུ་གྱུར་ནས་མི་ཚེ་གང་བོར་རྩོམ་ཡིག་འབྲི་མཁན་དང་མི་ཚེ་གང་བོར་སློབ་སྦྱོང་བྱེད་མཁན་དུ་འགྱུར་བ་ཡིན།སྙན་ངག་པ་དང་རྩོམ་མཁན་ནི་རྩོམ་ཡིག་བྲིས་ནས་བྱུང་བ་ཡིན་ཞིང་།མི་ཚེ་གང་བོར་སློབ་སྦྱོང་བྱེད་མཁན་ཡིན།